hu hu hu hu hu nl hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu en sk hu hu hu hu hu hu hu hu en en sk hu hu hu hu hu hu hu hu en en hu hu hu hu hu hu hu hu en en sk hu hu hu hu hu hu hu hu hu en en sk hu hu hu hu hu hu hu hu hu hu
Sakk Karácsony Beszámoló | Arrabona Sakkiskola Közhasznú Egyesület
Közzétéve 2018-12-21 | Szerző: Arrabona Sakkiskola
Ez év decemberében is megtartottuk hagyományos egyesületi ünnepségünket. Rekord létszámú résztvevővel zajlott: félszáz tanítvány és családjaik látogattak el hozzánk, hogy együtt töltsük ezt a nagyon szép estét.
A nyitóbeszédben megköszöntük a gyerekeknek a szorgalmat, kitartást, a szülőknek, hogy biztosították a szakkörökön és versenyeken való részvételt. Az éves egyesületi fejlesztő munka ismertetője is elhangzott. Röviden:
Ez az év is tevékenyen zajlott, az előző évi tanulói létszám 50%-al növekedett. Immáron 4 iskolában és művelődési házban is jelen vagyunk: Győrben, Győrszentivánon és Győrújbaráton.
Nagy öröm számunkra, hogy szakmai csapatunk erősödött: oktatói gárdánk két új ambiciózus taggal bővült!
Samu Ferenc versenyfelkészítő órákat tart, míg Fehér Lajos a győrújbaráti szakkört vezeti!
Köszönet az éves munkáért:  Ferinek, Lajosnak és Attilának!
A beszéd után a sakkozó gyerekek zenés műsorával szórakoztatták a nézőket.
Börzsei Andris fantasztikusan szép dallamokat varázsolt a fülekbe. A sakk mellett nagyon tehetséges zenész is!
Balról jobbra: Kokas Hanna, Gayer Míra és Bende Nóra együtt adtak elő karácsonyi dalokat!
Meghatott, hogy ennyien megtiszteltek jelenlétükkel. A kis koncertek után ünnepélyes keretek között átadtuk a kis sakkmesterek okleveleit és ajándékcsomagjait, mellyel az ez évi sakkozásukat köszöntük meg.
A fotón Zoli veszi át az oklevelét. Mindenki kapott oklevelet, és minden egyes gyermek teljesítményét, sikereit néhány szóban összegeztük.
Kreatív asztalnál Zsófi és Bettina. Nagyon szép sakkos korona lett belőle!
A szülők is beszálltak a sakkmeccsekbe. Nagy Benedikt és tesója Dominik játszik szüleikkel. Stolcz Leó Bánk pedig a háttérből lesi a trükköket. 🙂
Nem láttunk egyetlen csalódott arcocskát sem, rengeteg mosollyal és kedvességgel ajándékoztak meg minket a gyerekek. Mi pedig megköszöntük az éves munkájukat, kitartásukat, szorgalmukat, hiszen fantasztikusak ők! Sikeres, kiegyensúlyozott gyermekek. Ez a cél továbbra is.
Köszönetet mondok: Konstantin és Kelemen atyáknak a helyszín biztosítása végett,
Póda Bernadettnek, Molnárné Nagy Tündének, Vertetics Attilának, Nagyné Tisza Ágnesnek, Fehér Lajosnak, a kis zenészeknek és még sokaknak, akik segítettek a rendezvény sikeres megvalósításában.
Köszönet még az EDUTAX Kft.-nek és könyvelői, valamint marketinges csapatának: Edinának, Gabinak, Vikinek és Enikőnek. Molnár Albertnek és a Gate 7D KFt.-nek. Molnár Imrének és feleségének Tündinek, akik széleskörű tudásukkal segítik alapításunk óta a sakkiskolát!
És köszönet a támogató szülőknek az adó 1%-os felajánlásokért,melyekből az oktatáshoz szükséges készleteket, sakkórákat vettünk!
Ezzel zárjuk a sakkszakköröket a 2018-as évre. Reméljük jövőre is találkozunk Veletek!
Kategória: Hírek | A közvetlen link.
Adó 1 % →
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Kérjük, adja meg a választ számjegyekkel:
2 × egy =
Molnár Bendegúz a Bátorkeszin rendezett sakkverseny bajnoka!
Szülői visszajelzés- Pápai Máté anyukája írt rólunk
Olimpiai Reménységek Tornája beszámoló
Beszámoló a Racka Openről és a Pátyi Pincenapok Sakk Kupáról!
Pápai Máté remekelt a Terézvárosi Openen!
Arrabona Sakkiskola Közhasznú Egyesület